Fietstoer-deelnemer wat sterf se naam bekendDr. Monty Brink. Foto: Facebook Die fietsryer wat Sondag tydens die Kaapstad-fietstoer oorlede is, was ŉ bekende verloskundige en ginekoloog van die Moederstad. Die organiseerders van die fietstoer het vroeër gesê die deelnemer het by Smitswinkelbaai inmekaargesak. Hy is vermoedelik aan ‘n hartaanval dood. David Bellairs, direkteur van bemarking, media en borgskappe, het sy medelye met die familie van die oorledene uitgespreek. Die oorledene is intussen geïdentifiseer as dr. Monty Brink. Sy familie het sy heengaan in ŉ kort verklaring bevestig. “Hy het talle lewens aangeraak.” ŉ Roudiens sal Saterdag by die Connect-kerk in Meadowridge gehou word. Mense is versoek om nie blomme te gee nie, maar ŉ skenking vir die Zoe Project wat die verloskunde-eenheid in Retreat ondersteun.